شەفەق
نیوز/ سەرچەوەیلیگ ئەمنی، ئمڕوو دووشەممە، خەوەردان لە کوشیان دوو ژن وە رویداویگ
هاتوچو، ورزگارکردن ژنیگتر لە خوەیکوشتن، و دەسگیرکردن توومەتباریگ مەلیۆنا دینار دزیە،
لە بەغداد پایتەخت و پارێزگای بەسرە.
سەرچەوەیل
ئەرا ئاژانس شەفەق نیوز وتن: ژنیگ لە تەمەن ٧٠ ساڵان گیانی لەدەسدا وژنیگیش زەخمدار
بوی لە رویداو تلیان وە ماشینیگ "کەیا بارهەڵگر" لە جادەی بەغداد نزیک چوارڕیان
تەئمیم لە ناوچەی حەیانیە لە پارێزگای بەسرە.
وتیش:
رانندەی ماشینەگە ک رویداوەگە کرد دەسگیر کریا.
هەمیش
لە بەسرە، سەرچەوەیل وتن: چەکدارەیلیگ نەناسریاگ چینە ناو ماڵیگ لە ناوچەی بەرازعیە
و تەڵا وەبایی ٦٠ مەلیۆن دینار عراقی، و ١٢ مەلیۆن دینار پویل دزین، و لەو شیونە واینە،
ودیاری کرد ک ماڵەگە چووڵ بویە.
لە بەغداد،
دەوریەیل پۆلیس کیندی، ژنیگ رزگار کرد تەقەلای دایە لەبان پیەڵ جەمهوریە خوەی بخەێدە
خوار تا خوەی بکوشێد.
هەرلیوا،
دژە تاوان بەغداد، دەسگیرکردن توومەتباریگ راگەیان ک  ١٥٠ مەلیۆن دینار، و ٦١ هەزار دۆلار ئەمریکی لەناو
ماڵیگ خوەرهەڵات بەغدای پایتەخت دزیە.
مەفرەزەیل
پۆلیس بەغداد، هەمیش دەسگیرکردن بڕیگ توومەتبار راگەیانن ک ماتۆڕسکیل و توکتوک دزینە،
و تومەتبارەیلیگ جانتای ژنانە، ودولانەیل دزینە، و هەمیش کەسەیلیگ وە توومەت ساختەکاری،
و تاوانی جیاجیا.
